GiliGold/VAD_KnessetCorpus huggingface dataset:
נאוה כהן אביגדור:  הגענו, בהמשך למה שאסף ציין, מבחינת הצבע הלאומי, לא רק הארת מבני ציבור בכחול אלא גם חולצה כחולה שהמלצנו לכל מי שרוצה להעביר את המסר ללבוש אותה ביום זה
נאוה כהן אביגדור:  באמת נעשו הרבה מאוד פעילויות של בני נוער - - -
אלי אפללו: כשמדברים על בתי ספר מדובר בתיכונים?
נאוה כהן אביגדור: כולל את כולם, את כל מערכת החינוך
נאוה כהן אביגדור:  מטה ההסברה הלאומי הקציב חצי מיליון שקלים לקמפיין גלישה בטוחה
נאוה כהן אביגדור:  יצאנו לקמפיין ברשתות החברתיות בהובלת לשכת הפרסום הממשלתית
נאוה כהן אביגדור:  קידום סרטון נוער בעברית ובערבית
אלי אפללו: איך אתם מודדים את כל מה שאתם עושים, זאת גם הייתה השאלה הראשונה שלי
אלי אפללו:  נראה את המצגת וזה בסדר, אבל איך אתם מודדים
אלי אפללו:  מה עוד צריך לעשות כדי שנוכל לצמצם את התופעה?
נאוה כהן אביגדור: אנחנו בונים מערך מדדים כדי לתת תשובה לשאלה זו
נאוה כהן אביגדור:  מדובר בפעילות שאנחנו עושים עם לשכת המדען הראשי במשרד לביטחון לאומי
נאוה כהן אביגדור:  צריך לעשות סקרים כדי לראות עד כמה שמעו ומכירים ויודעים על היחידה
נאוה כהן אביגדור:  צריך לבדוק מי הפונים ואם לא פונים אז למה לא
נאוה כהן אביגדור:  צריך לראות מה קורה בפניות למוקד אבל זה לאו דווקא אומר שצריכה להיות עלייה כי אם הצלחנו לעורר מודעות אז הם לא נזקקים להגיע ל-105 ויש פעילות בנוסף
נאוה כהן אביגדור:  יש הרבה מאוד מדידות ש צריך לעשות על מנת למפות את השטח
אלי אפללו: אחזור שוב, יש לכם היום מדדי ניהול של מה שאתם עושים?
נאוה כהן אביגדור: יש מדדים של הסקרים, יש מדדים על פי הפניות ל-105
נאוה כהן אביגדור:  שוב, השנה נבנה מערכת מדדים כדי לתת את התשובה הזו
נאוה כהן אביגדור:  זה גם חלק ממה שעלה בדו"ח מבקר המדינה וזה בהחלט בעבודה ובעשייה
נאוה כהן אביגדור:  עשינו קמפיינים, האתר שלנו פתוח וכולם יכולים להוריד ממנו את החומרים הרלוונטיים
נאוה כהן אביגדור:  אתם יכולים לראות שזה מותאם גם לחברה הדתית
נאוה כהן אביגדור:  הוצאנו הרבה מאוד הודעות לתקשורת
נאוה כהן אביגדור:  אנחנו עובדים על קמפיין מיוחד עבור החברה הערבית יחד עם קופת חולים כללית
נאוה כהן אביגדור:  ביצענו שיתופי פעולה בינלאומיים, ביקרה אצלנו נציגת מחלקת המדינה האמריקאית ועוד
נאוה כהן אביגדור:  שיתוף פעולה עם אוניברסיטת ורנה בבולגריה
נאוה כהן אביגדור:  פתחנו את החודש הלאומי ביום עיון לחברה החרדית
נאוה כהן אביגדור:  יצאנו לתת הרצאות ברחבי הארץ
אלי אפללו: כמה פעילויות עשיתם בבתי ספר? אני מצפה, לאו דווקא ברגע זה, שתציגו מדדים מדויקים כדי שנדע מה היה, מה הולך להיות, האם אנחנו עולים או יורדים, אלו פעולות עשינו שבהן הייתה אפקטיביות
אלי אפללו:  אלו דברים מאוד חשובים
נאוה כהן אביגדור: יש לנו את המספרים
אלי אפללו: לא חייבים להציג אותם היום, אשמח שתעבירו את הנתונים לוועדה
נאוה כהן אביגדור: יש שידורים מקוונים ואנחנו יודעים כמה אנשים נחשפו לשידורים
נאוה כהן אביגדור:  אגב, הכול עולה לערוץ היוטיוב שלנו כך שזה לא חד-פעמי
נאוה כהן אביגדור:  אפשר להיכנס ולצפות בזה שוב ושוב
נאוה כהן אביגדור:  עשינו פעילות של הורים וילדים בעברית ובערבית בבתי החולים
נאוה כהן אביגדור:  הגענו לילדים שלא נהנים ממה שקורה במערכת החינוך בתקופת האשפוז
נאוה כהן אביגדור:  בנינו ארגז כלים דיגיטלי שנמצא בתוך האתר שלנו
נאוה כהן אביגדור:  כל אזרח יכול להוריד אותו ולהשתמש בו
נאוה כהן אביגדור:  יש בו חומר עשיר על עולמות התוכן שלנו והוא מהווה בסיס למערכי שיעור ולפעילויות גם מחוץ לבתי הספר ובתנועות הנוער, זה כולל לומדות והרבה מאוד דברים, אפשר להוריד את זה מהאתר שלנו וזה גם יתורגם לערבית
נאוה כהן אביגדור:       יש לנו פורום נוער ופורים הורים ואנחנו עובדים יחד לאורך כל השנה
נאוה כהן אביגדור:  יש מפגשים מקוונים בכל יום רביעי, המפגשים פתוחים לכלל הציבור
נאוה כהן אביגדור:  הייתה דרישה לסרטון שיתורגם לשפה הרוסית ועשינו זאת, תרגמנו לערבית לומדה למערכת החינוך
אלי אפללו: מהם הצעדים שאתם מתכננים על מנת להקטין את התופעה?
נאוה כהן אביגדור: להמשיך את כל מה שאנחנו עושים אבל יותר רחב ויותר משמעותי
נאוה כהן אביגדור:  להגביר שיתופי פעולה, לאפשר פנייה בצורות נוספות ל-105
אלי אפללו: נציגי משרד המשפטים, אני רוצה להיות תכליתי
אלי אפללו:  האם יש אמצעי אכיפה מספיקים והבעיה היא חוסר אכיפה והאם אנחנו צריכים לחוקק עוד חוקים, מה שאני לא אוהב
אלי אפללו:  יש הרבה מאוד חוקים ובסוף הבעיה היא חוסר אכיפה
אלי אפללו:  אני מעדיף להישאר עם החוקים הקיימים ולתת דגש על אכיפתם מאשר לייצר עוד חוקים
אלכסנדר צינקר: אני עורכת הדין אלכסנדרה קרא, ממונה במחלקת הסייבר בפרקליטות המדינה
אלכסנדר צינקר:  אם אנחנו מדברים על אכיפה אז אני חושבת שאני אוכל לתת מענה
אלכסנדר צינקר: נאוה דיברה על משרד המשפטים שהוא משרד שותף ל-105
אלכסנדר צינקר:  אנחנו בפרקליטות המדינה שותפים של 105 בכל מה שקשור בפעילות הסברתית מבחינת ימי עיון והרצאות בבתי ספר
אלכסנדר צינקר:  הפרקליטות העבירה בשנה האחרונה פרויקט יחד עם משרד החינוך שבמסגרתו הרצנו לבתי הספר השונים על עבירות מין ברשת, מוגנות ברשת וחוק הסרטונים
אלכסנדר צינקר:  מעבר לכך, אנחנו כיחידת פרקליטות שעוסקת בין היתר - - -
אלי אפללו: האם אתם מתעסקים בגלישה בטוחה?
אלכסנדר צינקר: יש נקודות איך להפוך את הגלישה לגלישה בטוחה
אלי אפללו: אנחנו זקוקים לחקיקה בנושא?
אלכסנדר צינקר: אין חקיקה בנושא גלישה בטוחה, מדובר בפעילות הסברתית
אלי אפללו: וזה משותף לכם ול-105?
אלכסנדר צינקר: כן, גם עם 105 וגם במסגרת החודש הלאומי להגנה ברשת
אלי אפללו: אז מה חסר מבחינת חקיקה? יכול להיות שלא חסר והבעיה היא אכיפה
אלי אפללו:  היועץ המשפטי רוצה לומר משהו
ארי אחיה אבידור: אציין שלפי חוק התקשורת מוטלת חובה על ספקיות האינטרנט להזהיר לקוחות מתוכן פוגעני וגם לאפשר לחסום את הגישה אליו
אלי אפללו: הן עושות זאת?
ארי אחיה אבידור: לפי נתונים שראיתי זה לא כל-כך קורה, זה טעון שיפור
ארי אחיה אבידור:  מעבר לזה, יש קשיים במצב הקיים כיום
ארי אחיה אבידור:  כאמור, היכולת להסיר תוכן פוגעני מאוד מוגבלת
ארי אחיה אבידור:  אין חקיקה שנוגעת לעבירות רשת באופן פרטיקולרי
ארי אחיה אבידור:  יכול להיות שברשת תעשה עבירה של הטרדה מינית אבל אין עבירות שייחודיות לאינטרנט וזה משהו שראוי להתייחס אליו
אלכסנדר צינקר: אנחנו נמצאים בעולם שבו כל העבירות שמתבצעות במרחב הגשמי עברו למרחב המקוון
אלכסנדר צינקר:  לא ניתן לומר שיש עבירה שמוגדרת כעבירת אינטרנט
אלכסנדר צינקר:  עבירת אינוס מתבצעת ברשת, עבירת מעשה מגונה מתבצעת ברשת, עבירות סחר בסמים וסחר בנשק מתבצעות ברשת
אלי אפללו: השאלה היא אם קיימת אכיפה שמכוונת גם לפגיעה ברשתות
אלכסנדר צינקר: בהחלט קיימת אכיפה
אלכסנדר צינקר:  בשנים האחרונות אנחנו עדים למגמה של הרבה תיקים שנפתחים בעקבות עבירות מין ברשת – פגיעה בקטינים, מעשי אינוס – בית המשפט הכיר באפשרות של מעשי אינוס דרך הרשת כאשר האינוס מתבצע על ידי הקורבן עצמו
אלכסנדר צינקר:  אני לא רוצה להפציץ במילים משפטיות כבדות אבל חוק העונשין מאפשר להרשיע בעבירות שהקטינים מבצעים בעצמם על פי החלופה של גרם מעשה
אלכסנדר צינקר:  בבתי המשפט מכירים בזה, מרשיעים, ואנחנו עדים להחמרה בענישה בתחום הזה
אלכסנדר צינקר:  רק לאחרונה ראינו עונשים של 12 שנות מאסר, 14 שנות מאסר
אלי אפללו: כמה כתבי אישום הגשתם בשנת 2022?
אלכסנדר צינקר: אתן מספר ואומר שמספר כתבי האישום לא מלמד על היקף הפגיעות שמכוסות
אלי אפללו:  אני אוהב מדידה, באתי מתחום המדע המדויק ואני אוהב מדידה
אלי אפללו:  כמה כתבי אישום היו בשנת 2022
אלכסנדר צינקר: בשנת 2022 הוגשו 13 כתבי אישום
אלי אפללו: מה?
אלכסנדר צינקר: שוב אני אומרת שהמספרים הללו חוטאים למציאות של הפגיעות שמכסים התיקים הללו
אלכסנדר צינקר:  כל כתב אישום מכסה 10–40 קטינים
אלכסנדר צינקר:  אז אם נכמת את זה לפי מספר הנפגעים נגיע ל-100 כתבי אישום
אלכסנדר צינקר:  כשחקירה מתבצעת במרחב המקוון, לצערי הרב, ונתפס חשוד, בשונה מעבירות שמתבצעות במרחב הגשמי - - -
אלי אפללו: את אומרת שלכל כתב אישום שכזה יש עוד עשרה - - -
אלכסנדר צינקר: ודאי, תלונה אחת של קטין למוקד 105 מייצרת 40 כתבי אישום
אלי אפללו: אבל עדיין הוגשו 13 כתבי אישום ספציפיים, זה נראה לי - - -
אלכסנדר צינקר: אחדד, המושג כתב אישום הוא נגד מבצע העבירה, נגד הנאשם
אלכסנדר צינקר:  אישומים בעניינים של קטינים כבר יש ברבים כי כשאנחנו פותחים את הטלפון - - -
אלי אפללו: אני בעד שיהיו כמה שפחות כתבי אישום, אני רוצה שתבינו את זה, מצד שני היקף התופעה וכמות הנפגעים על פי הדוחות שראינו היא מדהימה
אלי אפללו:  אשאל עוד שאלה, האם יש פניות אנונימיות ל-105 ומה אתם עושים איתן? אני מפנה את השאלה הזו לנציגי המוקד
אסף אמיתי: כמעט ולא קיימות פניות אנונימיות
אלי אפללו: מה אתם עושים עם אלו שישנן?
אסף אמיתי: מקבלים את הפנייה ומנסים להבין האם יש עבירה או לא
אסף אמיתי:  אנחנו צריכים לקבל את צילומי המסך, אנחנו צריכים לקבל את שם המודיע
אסף אמיתי:  בסוף הדרך להגיע לפרופיל האנונימי ברשת היא ארוכה
אסף אמיתי:  אנחנו עושים זאת דרך בתי המשפט ודרך הפרקליטות
אלי אפללו: אתם מטפלים בה, אתם לא מזניחים אותה בגלל שהיא אנונימית
אסף אמיתי: ודאי שלא
אלי אפללו:  מנהלת הוועדה, בבקשה
תמי ברנע: דובר בעבר על פיתוח טופס פנייה מקוון לצורך פניות אנונימיות
תמי ברנע:  היכן זה עומד?
אסף אמיתי: התהליך האמור מפותח בשלושה צירים מקבילים: אפליקציה, טופס מקוון, וקו ווצאפ
אלי אפללו: אבל הוא קיים?
נאוה כהן אביגדור: אגב, זה לא טופס אנונימי מקוון, זה טופס פנייה מקוון
אסף אמיתי: הוא לא אנונימי
אלי אפללו: רגע, יש לכם טופס אבל נניח שמישהו התקשר והוא אנונימי ולא רוצה לומר את השם שלו, הוא נמצא בתוך הטופס הזה, ממלאים את הטופס הזה?
אסף אמיתי: כרגע אין אופציית פנייה מקוונת ב-105, זה תהליך שאנחנו אמורים לסיים עד סוף השנה הנוכחית
אלי אפללו: אתה אומר שפנייה אנונימית לא נכנסת לטופס המקוון
אסף אמיתי: כרגע אין טופס מקוון
אלי אפללו: ברור, וזה עד מתי?
אסף אמיתי: עד סוף השנה אמורה להיות פנייה מקוונת
אסף אמיתי:  אם מתקשר מודיע אנונימי אנחנו מקבלים את פנייתו
אלי אפללו: ברור לי, הבנתי
נאוה כהן אביגדור: הרבה פעמים ילד מתקשר ולא רוצה להזדהות, אנחנו מדברים איתו, מסבירים לו שאפשר לעזור לו ובסופו של דבר הוא מבין שכדאי לשתף את ההורים
נאוה כהן אביגדור:  יש פה שיח
אלי אפללו: חבר הכנסת אל הואשלה, בבקשה
ואליד אלהואשלה: שלום, אדוני היושב-ראש, תודה על קיום הדיון החשוב הזה
ואליד אלהואשלה:  אין ספק שאנחנו עומדים בפני תופעה שהולכת ומתגברת
ואליד אלהואשלה:  אני רוצה להתייחס למוקד 105
ואליד אלהואשלה:  הייתה לנו ישיבה לפני חודשיים או שלושה על מוקד 105 והתייחסתי בזמנו לנושא של דוברי ערבית במוקד
ואליד אלהואשלה:  האם השתנה משהו? שאלה שנייה: אני חושב שאמצעי המדיה הם פלטפורמה גם לנושא ההסברתי
ואליד אלהואשלה:  אנחנו יכולים להעצים את הנושא ההסברתי בפנים ואני לא רואה הסברה על 105 ברשתות החברתיות השונות ובמיוחד שם אנשים נפגעים
ואליד אלהואשלה:  חשוב שתהיה הסברה בנושא הזה וגם בשפה הערבית
אסף אמיתי: כמובן שבמוקד 105 יש מענה בשפה הערבית, יש חוקר רשת שעונה בשפה הערבית
אלי אפללו: יש עוד שפות?
אסף אמיתי: אפשר לפנות אלינו בעברית, אנגלית, ערבית
אסף אמיתי:  בכל שפה ניתן לפנות, תמיד נמצא את האדם שייתן את הפתרון בשפה המדוברת
אלי אפללו: יש לכם מספיק כוח אדם?
אסף אמיתי: יש לנו כוח אדם שיודע לענות בשפה הערבית, הרוסית ובטח בשפה העברית
אסף אמיתי: זה משהו שמצריך גיוס
אסף אמיתי:  יש הרבה מאוד פניות
אסף אמיתי:  כמות הפניות משתנה - - -
אלי אפללו: המוקד הוא מוקד ארצי, הוא יושב במקום אחד?
אסף אמיתי: מוקד לאומי שיושב ביחידה 105
אסף אמיתי:  חוקרי הרשת עונים לפניות , מדובר בשוטרים
ואליד אלהואשלה: מה לגבי שאלתי השנייה?
מאיר כהן: לגבי הנושא של החברה הערבית, אני רוצה להגיד עניין עקרוני
אלי אפללו: נאוה, נתתם תשובה, בואו נמשיך הלאה
אדורה אלעיס: אני אדורה, אני מנהלת את תחום החינוך במטה הלאומי, אני נציגה של משרד החינוך במטה
אדורה אלעיס:  אנחנו עושים מאמצים להגיע לכלל החברה הערבית
אדורה אלעיס:  מגיעים לחורה בדרום, בפעם שעברה שאלת לגבי הדרום
אדורה אלעיס:  אנחנו עושים הסברה בקרב יועצות, מנהלי בתי ספר וגם הורים
אדורה אלעיס:  יש בקשות להנחות אימהות כיצד להגביל זמן מסך ואם נותנים טלפון לילד אז כיצד להתנהל מולו
אדורה אלעיס:  אנחנו מעבירים הרצאות מקוונות לתלמידים בשפה הערבית
אדורה אלעיס:  אתן קצת נתונים כי כבודו אוהב נתונים
אדורה אלעיס:  העברנו 16 שידורים מקוונים בשבוע הגלישה הבטוחה ושני שידורי אולפן
אדורה אלעיס:  יש לנו הרבה כניסות של החברה הערבית
אדורה אלעיס:  יש פער גדול מאוד לעומת החברה הכללית
אדורה אלעיס:  בפועל השתתפו כ-4,270 כיתות, מדובר בכ-115,300 שנכנסו ונחשפו
אדורה אלעיס:  אנחנו פועלים גם מול ההורים ונותנים הרצאות גם בשפה הערבית וגם בשפעה העברית על כל נושא הפגיעות המיניות ברשת
אדורה אלעיס:  אנחנו עובדים בשותפות עם המטה הלאומי ועם המשטרה על מנת להעביר הרצאות לתלמידים
אדורה אלעיס:  בשבועיים הראשונים של שבוע הגלישה הבטוחה תלמידים קיבלו 1,000 הרצאות שנמסרו ב-253 בתי ספר
אדורה אלעיס:  משרד החינוך מפעיל תוכנית שהיא מערכתית לאורך השנה
אדורה אלעיס:  אנחנו פועלים בערוץ הסברתי, הוצאנו גם סרטונים לטיק-טוק ולאינסטגרם ומספר הצפיות הגיע לכחצי מיליון – צפיות של הורים, תלמידים ואנשי חינוך
אדורה אלעיס:  אנחנו מפעילים תוכנית ששמה: "הכוחות שבדרך" שמטרתה להקנות לתלמידים כלים ומיומנויות איך להתנהל ברשת
אדורה אלעיס:  הדגש הוא על שיח מכבד ואמפטי, שמירה על פרטיות, אבטחת מידע, הגבלת זמן מסך ועוד
אדורה אלעיס:       אנחנו מכשירים אנשי צוות כי הם אלו שפוגשים את התלמידים
אדורה אלעיס:  הוכשרו כ-500 אנשי צוות במהלך השבוע הלאומי לגלישה בטוחה
אדורה אלעיס:  יש לנו כ-500 בני נוער שקיבלו הכשרה בנושאי רשת ובסך הכול מדובר ב-750 תלמידים
אדורה אלעיס:  עד עכשיו דיברתי על מניעה, בפועל יש גם חוזר מנכ"ל שמנחה אותנו כיצד לטפל בילדים שנפגעו ברשת וגם יש נציגות של משרד החינוך שיושבות בתוך המוקד ונותנות מענה הוליסטי יחד עם שאר השותפים
אלי אפללו: משרד המשפטים, בבקשה
קרן רוט: קרן רוט ממחלקה הפלילית במשרד המשפטים
קרן רוט:  ככל שמדובר בעבירות פליליות, כפי שאמרה גם חברתי אלכסנדרה קרא, אנחנו חושבים שאנחנו מכונסים היטב מבחינת העבירות
קרן רוט:  יש חוק מניעת הטרדה מינית, חוק הגנה על פרטיות, חוק העונשין לעבירות אינוס ועבירות מעשה מגונה
קרן רוט:  הכול היום פועל גם בעולם הרשת
קרן רוט:  אין לנו מחסום מבחינת היכולת של גורמי אכיפה לבצע אותה גם כשמדובר בעבירות ברשת
קרן רוט:  אנחנו חושבים שמבחינת העבירות הפליליות הדבר מסייע לנו לתת מענה מלא
אלי אפללו: שאלתי לגבי גלישה בטוחה
אלי אפללו:  האם יש הצעות לחקיקה שיכולת לאפשר גלישה בטוחה, אם זה כלפי היזמים, נותנים השירותים וכולי
נטע הופמן-חדד: נטע הופמן חדד ממשרד המשפטים
נטע הופמן-חדד:  כפי שאמרתי בדיון קודם בוועדה, אנחנו עמלים על תיקון לחוק הגנת הפרטיות
נטע הופמן-חדד:  בתיקון תהיינה התייחסויות לקטינים ברשת
אלי אפללו: אשפר ליצור הרבה מאוד אירועים כאלה שמי שרוצה להיכנס לרשת אז זה לא כל אחד, צריך שיהיה לו כרטיס אשראי ומעל גיל מסוים, או להזדהות או כל דבר אחר
אלי אפללו:  מספר צעדים שיקשו על הנגידות
נטע הופמן-חדד: זה נכלל בתוך התיקון האמור
אלי אפללו: איפה זה עומד?
נטע הופמן-חדד: זה אמור להיות מופץ כתזכיר להערות הציבור
נטע הופמן-חדד:  כרגע זה עוד עובר השלמות - - -
אלי אפללו: אשמח לקדם את החוק הזה
תמי ברנע: זו הצעת חוק ממשלתית
נטע הופמן-חדד: כן, מדובר בהצעת חוק ממשלתית, היא עתידה לצאת כתזכיר להערות הציבור, אין תאריך שאני יכולה לנקוב בו
נטע הופמן-חדד:  זה בשלבים סופיים
אלי אפללו: תקדמו את זה כי כל דבר כזה יכול לעזור
אלי אפללו:  אני מבין שמחלקת המחקר רוצה לשאול
יסכה מוניקדם גבעון: אני רוצה לשאול לגבי רישום
יסכה מוניקדם גבעון:  אם אני מבינה נכון, אם אנחנו רוצים לבדוק כמה הרשעות יש אז כרגע החוק לא מאפשר הבחנה בין מרחב גשמי למרחב וירטואלי
יסכה מוניקדם גבעון:  אם מבחינת החוק עצמו אתם אומרים שאין צורך ושהכול מוחל כך או כך, אבל אם רוצים לעקוב אחרי ההליכים השאלה אם כאן אין מקום לעשות שינוי
נטע הופמן-חדד: מבחינת פילוח הנתונים, ככל שאנחנו רוצים לראות תוצאות במרחב המקוון, בשונה מהמרחב הגשמי אנחנו נדרשים לסעיף נוסף ביחד עם הוראת החיקוק העיקרית
נטע הופמן-חדד:  לצורך העניין, אם אנחנו מדברים על עבירת אינוס במרחב המקוון אז היא תמיד תהיה עם סעיף 350 שזה סעיף גרם מעשה, וזה מה שמאבחן את העבירה הזאת מהעבירה במרחב הגשמי
נטע הופמן-חדד:  אם רוצים לפלח נתונים לפי הגשות כתבי אישום לפי סעיפי חיקוק אז אחפש את סעיף 350 יחד עם סעיף 345 וכך אוכל להבחין בין העבירות
אלי אפללו: זה מספק אתכן? השאלה חשובה
אלי אפללו:  אני רוצה לשמוע את נציגי מועצת התלמידים
גאיה רוז בלאיש: אני גאיה, נציגת מועצת התלמידים הארצית, אני בת 18, אני מראש העין
גאיה רוז בלאיש:  דובר כאן על הפניות האנונימיות ל-105 ונשאלה השאלה למה לא רוצים לספר להורים
גאיה רוז בלאיש:  אני, בתור אחד שהוטרדה מינית מכיתה ה' ניגשתי כמה פעמים למוקד 105
גאיה רוז בלאיש:  אחת הסיבות שניתקתי בשנייה שהתקשרתי היא כי ידעתי שהדבר הזה יגיע בסופו של דבר להורים שלי ולא רציתי שזה יקרה
גאיה רוז בלאיש:  בני נוער לא רוצים שההורים יידעו מדבר כזה - - -
אלי אפללו: אין לך בעיה שמה שאמרת יפורסם?
תמי ברנע: בת כמה את?
גאיה רוז בלאיש: 18 ושבוע
אלי אפללו: מזל שכינסנו את הישיבה השבוע ולא בשבוע שעבר
אלי אפללו:  מזל טוב
גאיה רוז בלאיש: תודה רבה
גאיה רוז בלאיש:  ההורים והמשפחות מאוד מגוננים עלינו הבנות אז ברגע שאנחנו אומרות שהוטרדנו מינית המשפחה באופן אוטומטי סוגרת אותנו בבית ולא נותנת לנו לצאת
גאיה רוז בלאיש:  לי זה קרה עד כיתה ט' בגלל שאמרתי למשפחה שלי שהוטרדתי מינית על ידי גברים – החברים הכי טובים שלי – הם סגרו אותי באופן אוטומטי ולא נתנו לי לצאת מהבית בשום צורה שהיא
גאיה רוז בלאיש:  זו אחת הסיבות שפונים אליכם באופן אנונימי
גאיה רוז בלאיש:  הנשים לא רוצות להגיע למצב שיסגרו אותן בבתים כי קרה להן משהו שהוא לא באשמתן
אלי אפללו: מוקד 105 מוכר לתלמידים?
גאיה רוז בלאיש: כן
גאיה רוז בלאיש:  העברתי פעילות בבית הספר שלי דרך מוקד 105
אלי אפללו: האם קיבלתם את העזרה שציפיתם לה עם הפנייה למוקד?
גאיה רוז בלאיש: אני לא קיבלתי כי ברגע שהתקשרתי התקשרו להורים שלי מהמשטרה וזה לא מה שרציתי
גאיה רוז בלאיש:  לא משנה כמה פעמים תגידו לילד מה המשמעות של זה ומה ההשלכות של זה, זה פחות - - -
אלי אפללו: את אומרת שברגע שפנית ל-105 ו-105 פנה להורים זה הציק לך
סימון מושיאשוילי: למה ציפית?
גאיה רוז בלאיש: ציפיתי שאם אני מבקשת להישאר אנונימית אז שיעזרו לי באופן פרטני ולא יוציאו את זה למשפחה שלי
אלי אפללו: ביקשת את זה?
גאיה רוז בלאיש: כן, ביקשתי
אלי אפללו: הבנתי
גאיה רוז בלאיש: לא קיבלתי את המענה ולכן איבדתי את האמון במוקד
אלי אפללו: קחו את זה לתשומת לבכם
אלי אפללו:  רן, בן כמה אתה?
רן שי: 17
רן שי: 5
אלי אפללו: אז אני חייב להקריא משהו: "כידוע, ישיבת הוועדה מוקלטת ומשודרת
אלי אפללו:  הפרוטוקול ושידור הישיבה יפורסמו באתר האינטרנט של הכנסת
אלי אפללו:  ככל שיענו עניינים הנוגעים בקטינות וקטינים שיש חשש שעברו הטרדה מינית או פגיעה מינית, עבירת אלימות או עבירה של התעללות, שיעלה דבר שיש בו לייחס להם עבירה או מקשר אותם לבדיקה, טיפול או אישפוז פסיכיאטרי, טיפול והשגחה של עובד סוציאלי, איום בהתאבדות או הליך פלילי המתנהל בבית המשפט, חל איסור על פרטים מזהים שלהם ולכן הם לא יצולמו או יוקלטו ולא יכללו פרטים מזהים שלהם בפרוטוקול הדיון
אלי אפללו:  כמו כן, בגלל הנושאים הרגישים הצפויים לעלות בישיבה זו אני קובע כי בהתאם לסעיף 120 לתקנון הכנסת, ככל שתהיה בקשה מטעם חבר כנסת, שר או נציגו, או אם יעלה צורך – והכול לצורך הגנה על קטין או חסר ישע – יימחקו מהפרוטוקול המפורסם לעניין הציבור פרטים מזהים של דוברות ושל קטינות, דוברים או קטינים
אלי אפללו:  כמו כן, ככל שהדבר יידרש לבקשת אחד המשתתפים בישיבה, אם הדבר עלול לגרום נזק לו או לזולתו"
אלי אפללו:       כל מי שהדברים נוגעים אליו ייגש אלי או אל מנהלת הוועדה, יאמר את הדברים ונטפל בזה
אלי אפללו:  רן, רוצה שנעשה שוב את הדיון בעוד חצי שנה?
רן שי: לא אספר דברים אישיים
רן שי:  אני רן שי, יושב-ראש מועצת התלמידים והנוער הארצית
רן שי:  אנחנו הגוף הרשמי המייצג של כל התלמידים והנוער בישראל
רן שי:  בנוגע למוקד 105, היינו שותפים בהקמתו עוד כשהיה מדובר רק בגוף היגוי
רן שי:  אני חושב שזה דבר היסטורי, שכל-כך הרבה משרדי ממשלה בוחרים לשתף פעולה לצורך מטרה שכזו וזה דבר מדהים
רן שי:  זו השנה החמישית שאנחנו מפעילים את פורום הנוער עם אדורה כדי להשפיע גם בקהילה וגם לשפר את המענה של הפורום
רן שי:  חשוב לציין שבחודש האחרון הובלנו קמפיין משותף שדיבר על זנות ברשת, זנות דיגיטלית ודברים נוספים
רן שי:  הקמפיין הגיע אל 1
רן שי: 2 מיליוני בני נוער בארץ והעלה את המודעות
רן שי:       כמה סוגיות חשובות: השנה הגברנו את המאמצים לעורר את נושא המוגנות בקרב הנוער בחברה הערבית
רן שי:  שם יש קשיים שונים, מנטר המילים המסוכנות של המשטרה לא עובד מספיק טוב בשפה הערבית וזה משהו שאנחנו פועלים לשפר
רן שי:  בחודש האחרון קיימנו מפגש שני רק של בני נוער מהחברה הערבית עם האגף, דיברנו על מוגנות ברשת
רן שי:  אנחנו משתפים פעולה באופן הדוק עם המשטרה בנושא זה
רן שי:       נושא הזנות הדיגיטלית נהיה נפוץ בעיקר בשנתיים האחרונות
רן שי:  בני נוער, בעיקר בנות נוער, מוכרים תמונות שלהם
רן שי:  מדובר ברווח קל וחוסר מודעות להשלכות
רן שי:  אני מדבר על מגוון רשתות אינטרנט – only
רן שי: fence, Snapchat, Omiger – מלא רשתות - - -
אלי אפללו: צא מתוך נקודת הנחה שאיני מכיר אף אחד מהשמות שציינת
רן שי: לשם כך אני כאן
רן שי:  זו דוגמה לשלוש רשתות חברתיות מאוד נפוצות שהכי קל לשים שם תמונה, לקבל כסף ופה נגמר הסיפור
רן שי:  מדובר באלפי שקלים אבל גם אי-אפשר למחוק את זה אחר כך
רן שי:  הדבר השלישי הוא האתרים הפורנוגרפיים ונושא אימות הגיל לצורך כניסה
רן שי:  מבחינת חברות האינטרנט ההגנה לא מספקת היום ובסופו של דבר ילדים בגיל 8–7 נחשפים לתכנים פורנוגרפיים והגיל רק יורד
רן שי:  הדבר האחרון, אני יודע שיש שיח סביב זה בתקופה האחרונה, כל העניין של חינוך למיניות בריאה במערכת החינוך
רן שי:  יש תוכנית "כוחות שבדרך" שאנחנו עוד לומדים אותה
רן שי:  לצד זה חייבים לשבץ תוכנית למיניות בריאה
רן שי:  לדבר עם הילדים על איך מתמודדים עם מיניות ברשת
רן שי:  המידע שאנחנו מקבלים על התבגרות מגיע בעיקר מהרשת
רן שי:  צריך להגביר את כמות התכנים
אלי אפללו: ממי היית מצפה לסעד בנושא זה?
רן שי: משרד החינוך
רן שי:  הייתי רוצה שזה יהיה הוליסטי, שיינתנו כלים להורים
רן שי:  הרבה הורים, גם בחברות ליברליות, לא מכירים את הנושא וקשה להתמודד עם הרשת בגלל פערי הדורות
רן שי:  יש לתת מענה לתלמידים ולהורים
רן שי:  אלו ארבע הסוגיות המרכזיות ונשמח לעזור ככל שנידרש
רן שי:  לגבי תוכנית למיניות בריאה, בשנה שעבר בנינו יחד עם משרד החינוך תוכנית למיניות בריאה
רן שי:  אנחנו חוששים שהתוכנית מצטמצמת מיום ליום ויש לפקח על כך
אלי אפללו: נציגת משרד החינוך, בבקשה
יפעת זץ: שלום, יפעת זץ ממשרד החינוך
יפעת זץ:  תוכנית "הכוחות שבדרך" היא תוכנית שעוסקת בכישורי חיים
יפעת זץ:  כמו שאדורה אמרה, התוכנית תקנה לילדים ולבני הנוער מיומנויות להתנהלות מיטבית ברשת וגם את היכולת להתמודד עם מקרים מורכבים, מקרי סיכון ופגיעה
יפעת זץ:  אחד מהדברים שאנחנו שמים עליהם דגש זה נושא הפנייה לעזרה
יפעת זץ:  אנחנו מנסים להסביר איך לפנות למבוגרים ולאנשים משמעותיים בחיים שלנו
אלי אפללו: מי מכיר את הת וכנית, האם היא חובה, מי שותף לה?
יפעת זץ: התוכנית בהובלת השירות הפסיכולוגי הייעוצי של משרד החינוך, היא מתחדשת כרגע והתכנים עולים באתר שפ"י, האתר של הפסיכולוגים החינוכיים
יפעת זץ:  הפסיכולוגים החינוכיים עוברים הכשרה והם מביאים - - -
אלי אפללו: אני שואל האם מדובר בתוכנית חובה
יפעת זץ: כן, יש חוזר מנכ"ל שמחייב להעביר אותה
אלי אפללו: מעבירים אותה אחת לשנה? באלו גילים? לאלו מגזרים?
אלי אפללו: בבתי הספר היסודיים מדובר בשיעור בשבוע, בחטיבת הביניים 15 מפגשים ומספר זהה בתיכון
אלי אפללו: באלו מגזרים?
יפעת זץ: בכל המגזרים – ממלכתי, חמ"ד, חברה ערבית, חברת חרדית (עם התאמות) – ולכל הגילים
אלי אפללו: מה היחס שנותנים התלמידים וההורים לתוכנית?
יפעת זץ: הנושאים מגוונים, החל משיח מכבד ואמפטי דרך חשיפה לתכנים שאינם תואמי גיל, דרך הפצת תמונות מיניות
יפעת זץ:  אנחנו עוסקים בנושאים שהובאו כאן
יפעת זץ:  כל מה שקשור בשמירה על פרטיות, פגיעות מיניות
יפעת זץ:  במשרד אנחנו עומדים בשותפות יחד עם מינהל חברה ונוער ועוסקים גם באבטחת מידע וסייבר
יפעת זץ:  התלמידים עוברים את השיעורים, משתפים פעולה
יפעת זץ:  מבחינת ההורים יש פעילויות משותפות להורים ולתלמידים
יפעת זץ:  השבוע יצרנו מעגלי שיח של תלמידים והורים שמעבירים אותם בשיעורי החינוך
יפעת זץ:  זו הזדמנות לדבר על דברים חיוביים ושליליים
אלי אפללו: אתם מרגישים שחסר משהו בתוכנית?
יפעת זץ: התוכנית מתחדשת כיוון שהרגשנו שיש צורך בשיפורים, בהנגשה, הכנסת אמצעים טכנולוגיים
יפעת זץ:  התוכנית מפורסמת בשלבים בכל הנושאים
אלי אפללו: התוכנית מועברת באמצעות הרשתות או שיושבים בכיתה ומסבירים?
יפעת זץ: התוכנית מפורסמת באתר שפ"י ואף מועברת בכיתות על ידי מחנכים ויועצים
יפעת זץ:  זה יכול להיות מול כל הכיתה, עבודה בקבוצות, תלמידים שעובדים באופן דיגיטלי על תכנים – זה מגוון
רן שי: אולי הוועדה צריכה לבקר את התוכנית במהלך השנה
מיטל שפירא: עורכת הדין מיטל שפירא, היועצת המשפטית של הלובי למלחמה באלימות מינית
מיטל שפירא:  משרד החינוך היה אמור לשבת איתנו ועם כל הארגונים בשנה שעברה
מיטל שפירא:  הוא התחיל לעשות את זה והשנה אמורה להיות עוד פגישה כדי שנוכל להעביר ביקורת אפקטיבית על התכנים
מיטל שפירא:  בנוסף, עדכנו אותנו שיהיה דוח של מדידה והערכה כדי להבין
מיטל שפירא:  נשמח לקבל את הנתונים המדויקים כדי להבין כמה בתי ספר עברו את זה
יפעת זץ: חלק מהתוכנית החדשה כולל תהליך של מדידה והערכה
יפעת זץ:  זה משהו שאנחנו - - -
אלי אפללו: אין ספק שצריך לעקוב אחרי זה
אלי אפללו:  אם היו בתי ספר שלא רצו שהתוכנית תעבור אצלם, מכל מיני סיבות, מה היחס לכך?
יפעת זץ: התוכנית מחויבת על פי חוזר מנכ"ל
אלי אפללו: אמרתם שהתוכנית מועברת לכל המגזרים
אלי אפללו:  נניח שאני הולך למגזר החרדי, האם הם מקבלים את זה, יש שם חשיפה לנושא? אולי במקומות מסוימים במגזר הערבי, אולי גם במגזר היהודי
אלי אפללו:  אני שואל אם יש מקומות שלא רצו שתיכנסו ליישם את התוכנית?
יפעת זץ: זה לא משהו שהגיע לידיעתי
יפעת זץ:  אנחנו עובדים בשיתוף פעולה עם מפקחים מכל החברות
אלי אפללו: זה לא עונה לשאלתי
אלי אפללו:  האם היה מקום שבו הייתה התנגדות להכניס את התוכנית
אלי אפללו:  אם את לא יודעת כרגע זה בסדר
אלי אפללו:  תראו, אתם אומרים שהתוכנית הזאת היא חובה
אלי אפללו:  אם יש מקום שלא רוצה לכלול אתה אז אני רוצה לדעת מי המקום ולמה לא רצו כדי להבין מה הבעייתיות של זה
אלי אפללו:  בסך הכול אנחנו רוצים לעשות משהו שטוב לילדים ולהורים ואם מישהו לא מקבל את זה אז יכולה להיות סיבה כזאת או אחרת שאנחנו לא מודעים לה
אלי אפללו:  יש כאן נציגים של מכון תכלית?
טל מימרן: שלום רב, אדוני היושב-ראש וחברי הוועדה, אני דוקטור טל מימרן ממכון תכלית
טל מימרן:  אנחנו במכון מקדמים כל מיני נושאים הקשורים במרחב הדיגיטלי
טל מימרן:  אני שמח על ההזדמנות להתייחס בישיבה חשובה זו למנגנון אפשרי של התמודדות עם סכנות הרשת עבור קטינים
טל מימרן:  המנגנון המדובר הוא מנגנון הסרה שנובע מכוח הזכות להישכח
טל מימרן:  זה נותן מענה לחלק מהשאלות שעלו עד כה בדיון
טל מימרן:  השכחה היא תופעה אנושית, היא חשובה עבורנו על מנת להתמודד עם טראומות שונות ואירועים שאנחנו רוצים להמשיך הלאה לאחר התרחשותם
טל מימרן:  עדיין, אנחנו חיים בעידן שבו הרשת לא שוכחת
טל מימרן:  כתוצאה מזה קמה לה זכות חדשה – הזכות להישכח – לזכות זו יש משמעות עיקרית והיא העיקרית למחוק או לעדכן מידע אישי שנמצא ברשת במקרים מסוימים, למשל חוסר רלוונטיות של המידע
טל מימרן:  במדינת ישראל אין הסדרה של הזכות להישכח בספר החוקים, למרות מספר הצעות חוק – לרבות של חלק מהיושבות כאן – בתי המשפט מצאו דרך לאפשר מחיקה של מידע אישי במקרים מאוד מצומצמים בעיקר כשזה מגיע ללשון הרע